Röpivel tiltakoztak a pengés határkerítés ellen
Szerinte a magyar közvélemény pontosan tudja, hogyan vásárolta fel a magyar médiát a Fidesz holdudvara.
A horvát-szlovén zöldhatáron felállított pengés drótkerítés ellen tüntettek civilek, közéleti személyiségek és sportolók a hétvégén – közölte hétfőn a horvát közszolgálati tévé. A határ több szakaszán demonstráltak a kerítés ellen mindkét ország polgárai. Horvát és szlovén olimpikonok és más sportolók egy barátságos röplabdameccset is játszottak a drótkerítés felett.

Horvátország még a múlt héten az Európai Bizottsághoz (EB) fordult, hogy a testület indítson eljárást a szlovén drótkerítés eltávolításáért. Szlovénia közölte: csak akkor távolítja el a határzárat, ha a veszély, ami a kezelhetetlen menekülthullám miatt fenyegeti az országot, csökken vagy megszűnik.

Szlovénia 16 járásban összesen 140 kilométer hosszú drótkerítést épített a horvát határon. A tiltakozók szerint a kerítés kárt okoz a lakosok jószomszédi kapcsolatainak, a gazdaságnak és az idegenforgalomnak.

Szlovéniába szombaton 3222, vasárnap 3233 migráns érkezett. Hétfőn reggel további 1080-an lépték át a határt. Október közepe óta 345 113 menekültet regisztráltak az országban a legfrissebb adatok szerint.

Szombaton és vasárnap 6500 migráns lépte át a szerb-horvát határt, hétfőn 9 óráig pedig újabb 1077 ember érkezett az országba. A zágrábi belügyminisztérium szerint a magyar-szerb zöldhatár szeptemberi lezárása óta Horvátországban 510 452 migránst vettek nyilvántartásba – írja az MTI.
horvátország